Käsil on must kudum. Jällegi pildistamiseks kapriisne värv. See on ürp, nagu näha, jõudsin juba seljatükki alustada. See oli hommikune pilt, nüüd on mul kootud juba 8 mustrikorda, umbes pool selga.       Lõng on mohäär, mille sain Robinilt, lisaks on nimetu viskoosi-nailoni segu Pronksi poest. Too viimane on mingisuguse tundmatu Itaalia vabriku jääk, pooli peal, sildilt loeb vaid nimi Monique, metraaži pole.           Teadsin varemgi, et mohääri ja viskoosilõnga ühendus on päris hea. Nüüd sain  proovida. Viskoos annab raskust ja koepind langeb ilusti, mida ongi ürbi jaoks vaja. Annab ka reljeefsust. Jämedam on viskoosi-nailoni segu ja peenem lõng on mohäär. Loodan, et saan lähipäevil nädiata rohkem ja kindlasti kirjutada konstruktsioonist.